**Izjava o etičnosti**

Sve stranke uključene u proces objavljivanja Zbornika Ekonomskog fakulteta u Zagrebu /*Proceedings of the Faculty of Economics and Business – Zagreb* (u daljnjem tekstu Zbornik), odnosno autor/i, urednik/ci časopisa, izdavač/i i recenzenti moraju se dogovoriti oko standarda očekivanog etičkog ponašanja. Izjava o etičnosti Zbornika se temelji na Best Practice Guidelines izvještajima izrađenim od strane Committee on Publication Ethics (COPE).

1. **Etička odgovornost autora**

**Originalnost, navođenje izvora i plagiranje:** Autori trebaju osigurati da su rukopisi koji su dostavljeni na razmatranje u Zborniku, u potpunosti izvorni radovi. Autori nadalje trebaju osigurati da je svaki rad drugih, koji se koristi u podnesenom rukopisu, prikladno naveden i/ili citiran. Isto tako, autori trebaju citirati izvor koji je imao snažan utjecaj u određenju prirode podnesenog rukopisa. Plagiranje bilo koje vrste predstavlja ozbiljnu povredu izdavačkog ponašanja.

**Nepotrebni ili konkurentni podnesci:** Autori ne smiju dostaviti rukopise na razmatranje u časopisu koji u esenciji opisuju isto istraživanje već objavljeno u nekom drugom časopisu. Štoviše, autori ne bi smjeli slati svoje rukopise u bilo koji drugi časopis ili primarni izvor, dok se uzimaju u obzir za objavljivanje u Zborniku. Paralelni podnesci rukopisa su neetični i nisu prihvatljivi.

**Standardi objavljivanja:** Autori koji objavljuju rezultate izvornih istraživanja trebaju prikazati točne podatke i objektivno prikazati njihov značaj. Podaci koji se koriste trebaju biti točno navedeni u rukopisu. Posebna pozornost treba biti posvećena mogućnosti repliciranja rada od strane drugih istraživača. Lažne ili svjesno netočne tvrdnje predstavljaju neetično ponašanje i neprihvatljive su.

**Autorstvo:** Autorstvo treba ograničiti na one koji su značajno doprinijeli izradi studije u podnesenom rukopisu. Prema tome, svi oni koji su značajno doprinijeli izradi studije trebaju biti navedeni kao koautori. Ostali, koji su na bilo koji drugi način znatno sudjelovali u izradi studije / istraživačkog projekta, trebaju biti navedeni u odjeljku Zahvale. Korespodentni autori nadalje trebaju osigurati da su svi koautori vidjeli i odobrili rukopis te pristali na njegovo upućivanje u Zbornik.

**Sukob interesa:** Autori trebaju naglasiti ako postoji bilo koji sukob interesa tijekom inicijalnog podnošenja rukopisa. U svojim člancima, autori rukopisa trebaju ukazati na financijski ili drugi sukob interesa koji bi mogao utjecati na rezultate istraživanja ili njihovo tumačenje. Autori trebaju navesti izvor financijske potpore za provedene studije koje su temelj podnesenih rukopisa.

**Otkrivanje značajnih pogrešaka:** Ako autori otkriju značajne pogreške u svojim već objavljenim člancima, dužni su odmah obavijestiti urednika časopisa. Ako je moguće, pogreška će biti objavljena dok će u protivnom članak biti povučen.

**B: Etička odgovornost urednika**

**Odgovornost:** Urednik/urednički odbor Zbornika je odgovoran za sve ono što je objavljeno u časopisu. Urednik/urednički odbor je odgovoran za konačnu odluku koji članci dostavljeni na razmatranje u Zborniku trebaju biti objavljeni. Prilikom donošenja odluke o objavljivanju, glavni urednik može konzultirati druge urednike i/ili recenzente. Urednički odbor treba zadržati potpuni akademski integritet i djelovati u skladu s intelektualnim i etičkim standardima. Ako je potrebno, urednik odmah treba objaviti ispravke, pojašnjenja, povlačenja i isprike.

**Pravednost i povjerljivost:** Rukopisi su ocijenjeni od strane uredničkog odbora isključivo za intelektualni sadržaj. Evaluacija rukopisa ni na bilo koji način nije podložna utjecaju rasne, spolne i vjerske pripadnosti, etničkog podrijetla, državljanstva, spolne orijentacije ili političke opredijeljenosti autora. Urednik i urednički odbor neće otkriti bilo kakve informacije o podnesenim rukopisima nikome drugome osim korespodentnih autora, recenzenata i potencijalnih recenzenata, ostalih uredničkih savjetnika i izdavača.

**Akademska čestitost:** Urednik/urednički odbor je odgovoran za integritet objavljenih radova izdavanjem ispravki ili povlačenjem rukopisa, ako je potrebno. Urednik/urednički odbor će ispitati sumnjiva ili lažna istraživanja ili bilo koji drugi oblik neprihvatljivog ponašanja. Isto tako, urednik/urednički odbor će ispitati svako recenzentsko i uredničko neprihvatljivo ponašanje. Urednik/urednički odbor će poduzeti odgovarajuće mjere ako se pojave pritužbe oko etičnosti dostavljenih ili već objavljenih članaka.

**Sukob interesa:** Bilo koji materijal koji je prikazan prilikom podneska rukopisa, a koji u konačnici nije objavljen, neće se koristiti u svrhu vlastitog istraživanja urednika bez pismene suglasnosti autora. Ideje ili povlaštene informacije dobivene tijekom pregleda rukopisnih podnesaka u potpunosti će se držati u tajnosti od strane urednika/uredničkog odbora. Štoviše, urednik se obvezuje da u potpunosti osigura da bilo koji komercijalni prihod neće imati nikakav utjecaj na uređivačke odluke. Ako je urednik u sukobu interesa koji se odnosi na podnesene rukopise, donijet će odluku o vlastitom izuzimanju i ovlastiti ostale članove uredništva za pregled i razmatranje pristiglih rukopisa umjesto njega. U slučajevima kada (i) članci moraju biti povučeni, (ii) javlja se sumnja oko neetičnosti objavljenih članaka, ili (iii) kada se moraju izdati korekcije objavljenih članaka, urednik/urednički odbor će djelovati u skladu s COPE smjernicama

**C: Etička odgovornost recenzenata**

**Kvalificiranost i ažurnost:** Recenzenti pomažu uredniku/uredničkom odboru prilikom donošenja uredničke odluke kao i autoru u svrhu poboljšanja kvalitete rukopisa. Recenzenti koji se ne smatraju kvalificirani za recenziju pristiglih rukopisa trebaju odmah obavijestiti urednika/urednički odbor koji će kontaktirati zamjenske recenzente. Isti postupak treba poduzeti u slučaju ako recenzenti misle da neće biti u mogućnosti izraditi recenziju u predviđenom roku.

**Objektivnost:** Prilikom donošenja recenzentskog mišljenja recenzenti trebaju biti u potpunosti objektivni. Recenzenti trebaju podastrijeti podržavajuće argumente za iskazano mišljenje niti smiju izraziti bilo kakvu osobnu kritiku prema autorskim rukopisima.

**Navođenje izvora:** Recenzenti trebaju utvrditi relevantne izvore podataka koji nisu citirani od strane autora. Recenzenti trebaju žurno obavijestiti urednika ako otkriju značajne sličnosti ili preklapanja između rukopisa u procesu razmatranja i bilo kojeg drugog objavljenog djela.

**Povjerljivost:** Recenzenti trebaju tretirati rukopise, koje su dobili na recenziju, kao povjerljive dokumente. Recenzentima nije dopušteno da prikazuju i/ili raspravljaju o dostavljenim rukopisima s drugim osobama, osim uz izričitu suglasnost urednika/uredničkog odbora. Štoviše, povlaštene informacije ili ideje dobivene recenzijom ne smiju se koristiti na bilo koji način za stjecanje osobne koristi.

**Sukob interesa:** U slučaju da su recenzenti u sukobu interesa koji proizlazi uslijed konkurentnih odnosa, zajedničke suradnje i/ili drugih odnosa s bilo kojim autorom/tvrtkom/institucijom povezanim/om s pristiglim podneskom, ne bi trebali prihvatiti recenziju dodijeljenih rukopisa.